L'Eoropa nord ła ze ła parte nord del continente eoropeo. In vari periodi de ła stòria, ła rejon ła ze sta definita in vàrie magnere, ma in baze a ła spartision del globo in macrorejon da parte de łe Nasion Unie oncó in zenere ła include 8 stati: Talvolta el vien doparà el conceto anbìguo de stati scandinavi par refarirse a ła rejon, cuerzendo solché racuanti dei paezi nòrdeghi. El tèrmano pì stretamente el include Norveja, Svèsia e Finlàndia, colzeste-drento łe ìzołe Åland, łe Fær Øer e łe ìzołe Svalbard, e i teritori rusi de ła Carèlia e de ła Penizoła de Kola. Talvolta el połe inglobare anca l'Islanda e ła Danemarca co ła cuała i forma el consejo nòrdego. L'Arsipèłago britànego łe vien inglobà talvolta inte el conceto de . I Paezi Bàlteghi conprendenti Estònia, Letònia e Lituània, i gnen talvolta considerai cofà parte de l', in forsa anca del conceto de stati post-sovièteghi. Zeografegamente el tèrmano bàltego el se referise a tuti chei stati che i ga vedesta sul Mar Bàltego. Ocazionalmente altre àree confinanti de consevensa col Mar Bàltego e el Mare del Nord cofà ła Rùsia nord-osidentałe, ła Polònia del nord, el Benelux e ła Zermània nord, i gnen inglobai inte el conceto de . Prima del XIX secoło, el tèrmano o el zera comunemente doparà par referirse a l'Eoropa del Nord inte un senso che el includeva i Paezi del Nord, ła Rùsia eoropea, i Paezi Bàlteghi e l'Islanda. In tenpi manco remoti, co che l'Eoropa ła zera domenada da ła rejon mediterànea , ogni parte del continente no contìgua a l'inpero ła zera definita cofà Eoropa del Nord, includesta ła Zermània e l'Austria. Sto signifegà el ze oncora uncó in dòparo in racuanti contesti, cofà inte łe tratasion sul Rinasimento nord. Inte l'era medievałe, el tèrmano Thule ła zera doparà par referirse a un logo semi-mìtego inte łe estreme rejoni setentrionałi del continente. Inte el contesto de l'Union eoropea, i ze comunemente partegnenti al grupo nord: ła Danemarca, ła Svèsia, ła Finlandia, verso nord el Regno Unio, l'Irlanda, verso òvest ła Zermània, el Belzo, i Paezi Basi, verso sud ła Połònia, ła Lituània, ła Letònia e l'Estònia, verso est. El Danevirke e el Canałe de ła Mànega i ze de frecuente considerai cofà lìnea de demarcasion intrà Eoropa del Nord e del Sud ponesto-ché, almanco verso òvest, ła major parte de łe tere verso sud de ła linea ła zera goernada dai Franchi co Carlo Magno, mentre ła parte verso nord de ła linea ła zera del Regno de Inghiltera, soto Canuto el Grando. I stàndar de vita dei Paezi nòrdeghi i ze intrà i pì vansai inte el mondo, tanto che i se cata ai primi posti inte ła clasìfega de l'ìndaze de desviłupo uman, inte ła clasìfega de ła cuałità de vita, par ła conpetitività econòmega, i rezulta in pì intrà i paezi pì fełisi del mondo, intrà i paezi co na democrasia pì efisente del mondo e intrà i paezi de pì alto liveło par reserca e desviłupo. I Paezi nòrdeghi i baza el so sistema econòmego-sociałe sul denomenà modeło nòrdego, o sia un modeło de ispirasion socialdemocràtega, che el se fonda sul sostegno a un stato sociałe, su un’economia smisiada e su un forte welfare che el prevede na forte promosion de l’uguajansa de status e un erlevà liveło de protesion sociałe, defìnio de frecuente "" par el rigorozo tutelamento dazesto dal Stato dal momento del nasimento del sitadin a ła so morte.